Sergej Makara

Sergej Makara (* 6. máj 1937, Michalovce) je vysokoškolský pedagóg, básnik. Pseudonym: Maxim Kyčara

Životopis 
V roku 1954-1958 študoval na Vysokej škole pedagogickej v Prešove. Po štúdiách pôsobil ako profesor v Sabinove, 1961-1965 odborný asistent na Pedagogickom inštitúte v Martine, 1965-1972 na Pedagogickej fakulte v Banskej Bystrici. V období normalizácie pracoval ako pomocný robotník v Štátnych lesoch a Stredoslovenských stavbách v Banskej Bystrici, 1985-1990 bol redaktorom, potom vedúcim redaktorom v Slovenskej literárnej agentúre, 1990 rehabilitovaný, od 1992 pôsobí ako vedúci Katedry slovanských jazykov a literatúry na UMB v Banskej Bystrici.

Popredný predstaviteľ ukrajinskej literatúry na Slovensku. Jeho poézia sa vyznačuje hlbokým lyrickým cítením, pričom vo svojej lyrike reflektuje nielen stavy citového rozpoloženia človeka, ale aj závažné životné momenty i spoločenské metamorfózy, ktoré vplývajú na ľudské vedomie a citovú sféru človeka. Z literárnovednej oblasti vydal monografiu Borba romantičeskich i realističeskich tendencij v pervoj polovine 19. veka (1993). Prekladá z ukrajinčiny a ruštiny do slovenčiny a zo slovenčiny do češtiny a ukrajinčiny.

Dielo 
 Osjajana junisť (1958)
 Šukaju sebe (1967)
 Sovisť (1970)
 Syvyna torknulas skroň (1985)
 Na riznych strunach (1991)

Literatúra 
 Slovenský literárny kalendár

Externé odkazy 
 

Slovenskí pedagógovia
Slovenskí básnici
Narodenia v 1937